दूबलधन-माजरा स्कूल के आठ विद्यार्थियों को मिलेगी छात्रवृत्ति
राजकीयकन्या माध्यमिक विद्यालय दूबलधन-माजरा के 8 छात्रों द्वारा वजीफा लेने के लिए मैरिट सूची में सर्वोपरि स्थान प्राप्त किया है। स्कूल के मुख्याध्यापक डॉ. दयानंद कादियान ने बताया कि राज्य शैक्षिक अनुसंधान परिषद गुरूग्राम द्वारा आयोजित कराई गई 8वीं कक्षा की छात्र प्रतिभाओं की परीक्षा में छात्र प्रवीन, गगनदीप, आदित्य, अंकित, ज्योति, शिवरंजनी, मनीषा रीना ने मैरिट सूची में स्थान प्राप्त किया।
इसके लिए इन विद्यार्थियों को 4 वर्षों तक 500 रुपए प्रतिमाह वजीफा अन्य सुविधा मुहैया कराई जाएंगी। इस अवसर पर प्रतिभावान विद्यार्थियों को पुरस्कार देकर सम्मानित भी किया गया। कादियान खाप के सचिव एवं पूर्व सरपंच ओमप्रकाश ने कहा कि इन विद्यार्थियों ने मैरिट सूची में स्थान बनाकर इतिहास रचा है जो सरकारी स्कूलों में शिक्षा के सुधार में मील का पत्थर साबित होगा। गांव की सरपंच प्रवीन सरोज ने कहा कि पढ़ी-लिखी पंचायतों द्वारा ही गांव में शिक्षा का वातावरण बना है और शिक्षा के सुधार के लिए स्कूल प्रबंधन स्टाफ पूरा सहयोग देंगे। इस अवसर पर सूबेदार तारीफ सिंह, रामप्रसाद, चन्दराम, रामचन्द्र डूंडा, दयाकिशन, पूर्व सरपंच दिलबाग सिंह, कविता उपस्थित रहे।
राजकीय कन्या माध्यिमक स्कूल माजरा के बच्चों ने वजीफा परीक्षा की पास।
hin_Deva awa_Deva hin_Deva hin_Deva